মুরসি সরকারকে উৎখাতে সৌদি আরবসহ উপসাগরীয় দেশগুলোর সাথে মার্কিন যুক্তরাষ্ট্রের যোগসাজশ ছিল। শুরু থেকে মুরসিকে একজন ব্যর্থ শাসক হিসেবে তুলে ধরার নানা কৌশল নেয়া হয়। মুরসির এক বছরের শাসনামলে সবচেয়ে বড় অভিযোগ হচ্ছে অর্থনৈতিক পরিস্থিতির উন্নতি বিশেষ করে কর্মসংস্থান সৃষ্টি করতে না পারা। মিসর বৈদেশিক সাহায্যনির্ভর দেশ। দেশটির বৈদেশিক আয়ের প্রধান উৎস হচ্ছে পর্যটন। মোবারকবিরোধী আন্দোলনের পর থেকে মিসরে পর্যটন খাতে বিপর্যয় নেমে আসে। এ পরিস্থিতিতে আমরা দেখছি উপসাগরীয় দেশগুলো মুরসি সরকারকে অর্থনৈতিক সহায়তা দিতে বারবার অস্বীকার করেছে। এমনকি আইএমএফের ঋণ পেতে দীর্ঘ সময় লেগেছে। অথচ মুরসিকে অপসারণ করে সেনাশাসকেরা ক্ষমতা গ্রহণের পর পরই সৌদি আরব, কুয়েত ও সংযুক্ত আরব আমিরাত ১২ বিলিয়ন ডলার সহায়তা দেয়ার প্রতিশ্রুতি দেয়। মুরসিকে উৎখাতের সেনা তৎপরতা সম্পর্কে আগ থেকেই যুক্তরাষ্ট্র জানত। মুরসি সরকারের পরিকল্পনা ও আন্তর্জাতিক সহযোগিতাবিষয়ক মন্ত্রী আমর দারাগ নিউ ইয়র্ক টাইমসে এক নিবন্ধে বলছেন, সামরিক বাহিনী যে অভ্যুত্থানের সিদ্ধান্ত নিয়ে ফেলেছে, প্রেসিডেন্টের কার্যালয়ে এ কথা প্রথম জানিয়েছিলেন আমেরিকান একজন কর্মকর্তা। তিনি আরো জানানÑ যুক্তরাষ্ট্র ও ইউরোপীয় ইউনিয়নের মধ্যস্থতায় একটি সমঝোতাপ্রক্রিয়া শেষ মুহূর্তে জেনারেল আবদুল ফাত্তাহ সিসি বাতিল করেছিলেন। (দেখুন যঃঃঢ়://িি.িহুঃরসবং.পড়স/ ২০১৩/০৮/১৬/ড়ঢ়রহরড়হ/বমুঢ়ঃং-নষড়ড়ফ- ধসবৎরপধং-পড়সঢ়ষরপরঃু.যঃসষ?যঢ়)।